CELEX: 62011CN0224
Language: mt
Date: 2011-05-13 00:00:00
Title: Kawża C-224/11: Talba għal deċiżjoni preliminari mressqa minn Naczelny Sąd Administracyjny (ir-Repubblika tal-Polonja) fit- 13 ta’ Mejju 2011 — BGŻ Leasing Sp. z o. o. vs Dyrektor Izby Skarbowej w Warszawie

23.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 219/8
            
         Talba għal deċiżjoni preliminari mressqa minn Naczelny Sąd Administracyjny (ir-Repubblika tal-Polonja) fit-13 ta’ Mejju 2011 — BGŻ Leasing Sp. z o. o. vs Dyrektor Izby Skarbowej w Warszawie
   (Kawża C-224/11)
   2011/C 219/11
   Lingwa tal-kawża: il-Pollak
   
      Qorti tar-rinviju
   
   Naczelny Sąd Administracyjny
   
      Partijiet fil-kawża prinċipali
   
   
      Rikorrenti: BGŻ Leasing Sp. z o. o.
   
      Konvenut: Dyrektor Izby Skarbowej w Warszawie
   
      Domandi preliminari
   
   
               (1)
            
            
               L-Artikolu 2(1)(c) tad-Direttiva tal-Kunsill 2006/112/KEE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1) għandu jiġi interpretat fis-sens li servizzi ta’ ssigurazzjoni relatata ma’ oġġet mogħti b’leasing u servizzi tal-leasing stess għandhom jiġu kkunsidrati bħala servizzi distinti jew bħala servizzi globali komposti ta’ leasing?
            
         
               (2)
            
            
               Jekk ir-risposta għad-domanda preċedenti hija fis-sens li servizzi ta’ assigurazzjoni relatata ma’ oġġet mogħti b’leasing u servizzi tal-leasing stess għandhom jiġu kkunsidrati bħala servizzi distinti, id-dispożizzjonijiet moqrija flimkien tal-Artikolu 135(1)(a) u tal-Artikolu 28 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud, għandhom jiġi interpretati fis-sens li servizzi tal-assigurazzjoni relatata mal-oġġett mogħti b’leasing huwa eżenti mill-VAT meta min jagħti l-leasing jassigura huwa stess l-imsemmi oġġett u jiffattura l-ispejjeż ta’ din l-assigurazzjoni lil min jieħu l-leasing?